1.317 v^a] 
2605 
2610 
2615 
2620 
2625 
2630 
2635 
2610 
2645 
La Vie de saint Quentin par Huon le Roi de Cambrai a 39 
Et sa maisons si seule estoit 
C'omme ne feme ni avoit. 
Par devant vinrent ceminant 
Li escuier et li sierjant. 
En la povre maison entrerent 
Et la dedens juiaus troverent, 
Affikes de plone et aniaus, 
Louces et culliers et fusiaus. 
Molt ert povre li mercerie, 
Dont cil vivoit sans trecerie; 
Lui et sa feme et son maisnage 
En garissoit en cel boscage. 
Li escuier et li garchon 
Reuberent tote le maison, 
Les juiaus prisent al mercier, 
Petit en 1 vaurent laissier. 
Aprés le conte s'arouterent 
Et molt grant joie demenerent. 
Quant li merciers revint ariere, 
Il ne fist mie bele chiere 
Quant le maison trova foree; 
Molt grant dolor a demenee. 
„Ha las“, fait il, „tout mon catel 
A on saisi en mon ostel. 
Males gens ont ici este, 
Ki tout le mien en ont porte. 
Ne m’arai mais de coi garir, 
Ne me porai mais sostenir, 
Ne me feme ne ma maisnie, 
S’ele ne quiert pain u mendie. 
Molt ai lonc tans herbregié ci, 
Mais onques mais rien n'i perdi 
Ne oi damage ne anui; 
Or le m'a on molt grant fait hui. 
Las! ma maisnie garissoie, 
Del povre catel ke j'avoie 
Je lor livroie pain adès, 
Que je queroie loing et prés 
Par mon travail et par me paine; 
Or m'a on fait trop male estraine. 
Ha, Dex! ja ai jou oi dire 
As anciens de ceste empire 
C'uns saintimes cors precieus 
Et uns dous martyrs glorieus 
Fu enterés prés de moi ci, 
Et ki por Damedeu soufri 
Molt de paine et molt de travaus, 
F.317 we] 
2655 
2660 
2665 
2670 
2675 
2680 
2685 
2690 
2695 
Par coi il est devant Deu saus. 
Tant maintes fois l'ai oi dire 
Que si torment et si martyre 
Furent molt dur et molt crüel. 
Si prés de lui ai mon ostel; 
Dont li proi jou par sa merchi 
Que il me face rendre ci 
Le damage ke cil m'ont fait, 
Cui jou n'avoie rien mesfait. 
Ki voisins est de tel martyr 
Il h doit bien de lui sentir. 
J'ai oi dire mes voisins 
Ke cil avoit a non Quentins, 
Ki prés de ci fu enterés, 
Quant fors de l'aige fu jetés. 
Trés cou ke je pris ci sejour 
N’i euc anui mais a nul jor, 
Ains me venoit ma cose bien. 
Je n'avoie de nului rien 
Ne grant disete ne soufraite. 
Ma mercerie ert si entaite 
Tantost com el marcié venoie 
Que jou .m. tans adés vendoie 
Que nus autres merciers fesist, 
Ja tant mellor catel vendist. 
Or ai perdu tout mon éur, 
Ne sui de rien plus a séur, 
S'aie n'ai par cel Quentin, 
Men bon signor, men bon voisin, 
Et, se Dex ne me rent ma perte, 
Ma maisnie iert tote deserte, 
Car je n’i voi mais recovrier, 
Car n'ai mais maille ne denier, 
Ki me puist en catel remetre 
Ne ne me sai dont entremetre.* 
Toute nuit ensi se demente, 
En dolor est et en tormente. 
Et li cuens a tant cevauchié 
Que le pais a eslongié; 
En .ı. castel se herbrega. 
En la nuit, quant il se couca 
Et il se mist el premier somme, 
Sains Quentins, ki fu nez a Rome, 
Li vint ester en son devant; 
O lui avoit clarté molt grant. 
„Dors tu“, fait il, „cuens de Riale? 
Fai rendre tost a ta gent male 
Al povre mercier son catel 
Dont il reuberent son ostel!* 
